I 2012 ga bandet ut sitt andre album, som høstet flere gode anmeldelser. Spesielt i England var bandet populært, og høyt profilerte musikkmagasiner som Kerrang! og Metal Hammer ga albumet strålende anmeldelser. Rett før albumslipp turnerte Blood Command som support for Protest the Hero i store deler av Europa. Samme år gjorde Blood Command support for det britiske hardcore-bandet Gallows på en konsert på Rockefeller i Oslo, for punkrockerne i Against Me! på Rockefeller og for hardcorebandet Refused på Sentrum Scene. For låten «High Five for Life» fra albumet ble de nominert til P3 Gull 2013 i klassen årets låt.